stanford-oval/wikipedia huggingface dataset:
Vouliagméni (järvi Attikassa)

| Vouliagméni Λίμνη Βουλιαγμένης |
| --- | --- |
 Vouliagméni-järvi.
Valtiot:  Kreikka
Paikkakunta:  Vouliagméni, Vári-Voúla-Vouliagméni, Itä-Attika, Attika
Koordinaatit:  37°48′29″N, 23°47′08″E
Mittaustietoja
Pinnankorkeus:  50 m
Pinta-ala:  7 770 m²
 fiVouliagméni 
Vouliagméni (kreik. Βουλιαγμένη eli Λίμνη Βουλιαγμένης, Límni Vouliagménis) on järvi siitä nimensä saaneessa Vouliagménin kaupungissa Attikassa Kreikassa. Sen pinta-ala on noin 0,777 hehtaaria.
Vouliagméni-järven rantakallioita.
Vouliagméni-järvi, suomeksi ”Vajonnut järvi”, sijaitsee Vári-Voúla-Vouliagménin kunnassa Ymittós-vuoren eteläpäässä Vouliagménin kaupungin etelälaidalla lähellä Saroninlahden rantaa alueella, joka on osa niin kutsuttua Attikan Rivieraa. Ateenan keskustasta on järvelle noin 25 kilometriä. Järvi on noin 50 metrin korkeudella merenpinnasta laskettuna. Sen suurin pituus on noin 140 metriä ja leveys noin 55 metriä.
Vouliagméni on karstijärvi ja ollut alun perin maanalainen. Sen nykyinen muoto on syntynyt luolan katon romahdettua arviolta noin 2 000 vuotta sitten. Järven pohjassa on satojen metrien pituudelta vedenalaisia luolia useassa eri kerroksessa. Vouliagménin vesi on peräisin kuumista lähteistä noin 50–100 metrin syvyydeltä, ja sen veden lämpötila on 22–29 °C ympäri vuoden.
Järvi on osa Natura 2000 -aluetta yhdessä muun muassa Ymittós-vuoren kanssa.
Aiheesta muualla

Kuvia tai muita tiedostoja aiheesta Vouliagméni Wikimedia Commonsissa
Λίμνη Βουλιαγμένης – Lake Vouliagmeni. Järven turismisivusto. (kreikaksi) (englanniksi)
Vittorio Emanuele Orlando

| Vittorio Emanuele Orlando |
| --- | --- |

Italian pääministeri
 29. lokakuuta 1917 – 23. kesäkuuta 1919  
Monarkki:  Viktor Emanuel III
Edeltäjä:  Paolo Boselli
Seuraaja:  Francesco Saverio Nitti
Henkilötiedot
Syntynyt: 19. toukokuuta 1860 Palermo
Kuollut: 1. joulukuuta 1952 (92 vuotta) Rooma
Tiedot
Puolue:  Liberaalit
 Nimikirjoitus
Vittorio Emanuele Orlando (19. toukokuuta 1860 – 1. joulukuuta 1952) oli italialainen poliitikko. Hän toimi maansa pääministerinä vuosina 1917–1919 ja johti Italian valtuuskuntaa Versailles’n rauhassa 1919.
Orlando toimi vuosien 1903 ja 1917 välillä muun muassa opetus-, oikeus- ja sisäministerinä. Pääministeriksi hän tuli  30. lokakuuta 1917, hetkellä jolloin Italiaa uhkasi tappio ensimmäisessä maailmansodassa. Itävalta-Unkarin joukot olivat Caporetton taistelussa murtaneet Italian puolustuslinjan ja uhkasivat edetä Pojoen tasangolle asti.
Orlando oli kannattanut Italian liittymistä sotaan vuonna 1915 eikä menettänyt Caporetton tappionkaan jälkeen uskoaan lopulliseen voittoon. Hän teki vaihdoksia armeijan johdossa ja innosti puheillaan italialaisia taisteluun. Vihollinen saatiin pysäytettyä, ja vuonna 1918 Italia sai Itävalta-Unkarista ratkaisevan voiton Vittorio Venetossa.
Italia lähti Orlandon johdolla toiveikkaana Pariisin rauhankonferenssiin vuonna 1919. Tavoitteena oli saada liitettyä suuria alueita hajonneesta Itävalta-Unkarista Italiaan. Mutta vaikka Italia saikin pitkien ja riitaisten neuvottelujen jälkeen muun muassa Trentinon ja Etelä-Tirolin maakunnat, pidettiin Italiassa tätä huonona korvauksena sota-ajan kärsimyksistä. Orlandon katsottiin epäonnistuneen neuvotteluissa, ja hän joutui eroamaan pääministerin tehtävästä 19. kesäkuuta 1919.
Mussolinin diktatuurin aikana (1925–1943) Orlando pysyi poissa politiikasta ja keskittyi kirjoittamiseen ja opetustehtäviin. Mussolinin kukistumisen jälkeen hän palasi takaisin politiikan huipulle. Hän toimi parlamentin alahuoneen puhemiehenä 1944–1946. Vuonna 1948 hänet valittiin Italian senaattiin ja samana vuonna hän yritti Italian presidentiksi, häviten kuitenkin äänestyksessä Luigi Einaudille.
La riforma elettorale, 1883
Aiheesta muualla

Kuvia tai muita tiedostoja aiheesta Vittorio Emanuele Orlando Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Paolo Boselli | Italian pääministeri 1917–1919 | Seuraaja: Francesco Saverio Nitti |
Aikataulusuunnittelija

Aikataulusuunnittelija on aikataulujen ja kulkusuunnitelmien laatimisesta vastaava henkilö. Työhön saattaa aikataulujen suunnittelun lisäksi liittyä myös kuljettajien työvuorojen suunnittelu. Aikataulusuunnittelijan työnkuva riippuu hieman käytettävästä liikenneympäristöstä, mutta se käsittää lähes aina sekä aikataulujen sekä kalustokierron suunnittelun. Ammattiin ei yleensä oteta ketään suoraan organisaation ulkopuolelta, vaan siihen siirrytään organisaation sisällä asteittain kokemuksen perusteella.
Ammatti vaatii organisointikykyä ja suunnitelmallisuutta sekä liikenneympäristön tuntemusta. Aikataulusuunnittelijalla on myös vastuu työaikasopimusten noudattamisesta.
Tieliikenne

Tieliikenteen aikataulusuunnittelijat suunnittelevat ajettavat linjat käytössä olevan kaluston ja liikennetarpeen mukaan. Tieliikenneympäristö on jatkuvasti muuttuva elementti, ja aikataulusuunnittelijan tulee osata ottaa huomioon mahdolliset ajoihin vaikuttavat jokapäiväiset haitat.
Rautatieliikenne

Rautatieliikenteessä aikataulusuunnittelijan tehtävänä on sovittaa junien kulkuajat ja suunnitella junien kohtaamiset erityisesti yksiraiteisella radalla. Rautatieympäristössä tiukat aikataulut eivät useinkaan salli myöhästymisiä, joten aikataulusuunnittelijan harteilla lepää oman alueensa liikenteen ohella usein koko rataverkon liikenteen sujuvuus. Pienetkin myöhästymiset saattavat heijastua laajalle alueelle.
Aiheesta muualla

Professionaali: Aikataulusuunnittelija (Arkistoitu – Internet Archive)
Watkins

Watkins on muun muassa seuraavien henkilöiden sukunimi:
Anna Watkins (s. 1983), brittiläinen soutaja
Darren Watkins Jr., IShowSpeed (s. 2005), yhdysvaltalainen YouTube-videoiden tekijä, striimaaja, rap-artisti ja lauluntekijä
Frank Watkins (1968–2015), yhdysvaltalainen heavy metal -muusikko
Gloria Jean Watkins, bell hooks (1952–2021), yhdysvaltalainen kirjailija, feministi ja professori
Ian Watkins (s. 1977), walesilainen laulaja, Lostprophets-yhtyeen perustaja
James D. Watkins (1927–2012), yhdysvaltalainen amiraali
Jason Watkins (s. 1966), brittiläinen näyttelijä
Jesse L. Watkins, Jesse L. Martin (s. 1969), yhdysvaltalainen näyttelijä
Matt Watkins (s. 1986), kanadalainen jääkiekkoilija
Ollie Watkins (s. 1995), englantilainen jalkapalloilija
Sid Watkins (1928–2012), brittiläinen neurokirurgi ja professori
Tuc Watkins (s. 1966), yhdysvaltalainen näyttelijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Vouliagméni (järvi Korinthiassa)

| Vouliagméni Λίμνη Βουλιαγμένης |
| --- | --- |
 Vouliagméni-järvi.
Valtiot:  Kreikka
Paikkakunta:  Loutráki-Perachóra-Ágioi Theódoroi, Korinthia, Peloponnesos
Koordinaatit:  38°01′44″N, 22°52′59″E
Mittaustietoja
Pinta-ala:  1,5 km²
 fiVouliagméni 
Vouliagméni (kreik. Βουλιαγμένη eli Λίμνη Βουλιαγμένης, Límni Vouliagménis), antiikin Eskhatiotis (m.kreik. Ἐσχατιῶτις, Eskhatiōtis, lat. Eschatiotis), on järvi Korinthiassa Kreikassa. Sen suurin pituus on noin 1,9 kilometriä ja leveys noin 950 metriä, ja pinta-ala noin 1,5 neliökilometriä.
Vouliagméni-järvi, suomeksi ”Vajonnut järvi”, on suolavetinen järvi, joka sijaitsee Korintin kannaksen pohjoisosasta länteen Korintinlahteen työntyvällä Loutrákin-Perachóran niemellä lähellä sen kärkeä ja etelärannikkoa. Järven erottaa Korintinlahdesta noin 85 metrin levyinen kannas. Muilta puolilta järvi on vuorten ympäröimä. Kannaksen poikki on tehty kanava.
Antiikin aikana Eskhatiotis-järvi sijaitsi lähellä Heraionia. Järvi mainitaan vuoden 391 eaa. Lekhaionin taistelun yhteydessä, sillä Agesilaos sai siellä tiedon Ifikrateen saavuttamasta voitosta.
Kreikkalaisessa mytologiassa kerrotaan, että Gorgo, Megareuksen tytär ja Korinthoksen vaimo, heittäytyi järveen kuultuaan lastensa surmaamisesta. Tästä järvi sai nimen Gorgopis (Γοργώπις, Gorgōpis). Hesykhios tulkitsi tämän Gorgopis-järven samaksi järveksi kuin Eskhatiotis. Toisen, nykytulkinnan mukaan Gorgopis viittaisi kuitenkin muuhun paikkaan lähempänä Megaraa, kuten Megaranlahteen. Aiskhyloksen Agamemnonissa Gorgopis mainitaan yhtenä etappina Troijan tuhosta kertoneen tuliviestin matkalla, ja myös sen reittiin sijainti Megaran suunnalla sopisi paremmin.
Aiheesta muualla

Kuvia tai muita tiedostoja aiheesta Vouliagméni Wikimedia Commonsissa
Vouliagménis

|  Vouliagménis Λεωφόρος Βουλιαγμένης |
| --- | --- |
 Vouliagménis-valtakatua.
Maa:  Kreikka
Tieluokka:  valtakatu, kansallistie
Pituus:  15,3 km
Alkupiste:  Kallirróis, Ardíttou ja Athanasíou Diákou (Ateena)
Päätepiste:  Konstantínou Karamanlí (Voúla/Vouliagméni) (15,3 km)
Vouliagménis (kreik. Λεωφόρος Βουλιαγμένης, Leofóros Vouliagménis, ”Vouliagménin valtakatu”) on katu Ateenassa ja sen metropolialueella Kreikassa. Se on kaupungin pääväyliä keskustasta etelään päin. Katu on osa Kreikan kansallisteiden verkostoa numerolla EO80.
Vouliagménis-valtakatua.
Vouliagménis-valtakatu saa alkunsa Ateenan keskustan eteläosasta Kallirróis, Ardíttou ja Athanasíou Diákou -katujen risteyksestä. Alkuosassaan Goúvassa ja Dáfnissa valtakatu koostuu oikeastaan kahdesta yksisuuntaisesta haarasta. Lännempi, etelään suuntautuva haara on varsinaista Vouliagménis-valtakatua. Idempi, pohjoiseen suuntautuva haara tunnetaan Ilioupóleos ja Ethnikís Antistáseos -valtakatuina. Haarat yhdistyvät Ágios Dimítrioksessa. Yhdistyttyään valtakatu kulkee monien muiden eteläisten esikaupunkien, kuten Ilioúpolin, Álimoksen, Argyroúpolin, Ellinikón ja Glyfádan läpi. Katu päättyy Voúlan ja Vouliagménin rajalla Konstantínou Karamanlí -valtakadun risteykseen. Valtakadun pituus on noin 15,3 kilometriä.
Aiheesta muualla

Kuvia tai muita tiedostoja aiheesta Vouliagménis Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: el:Λεωφόρος Βουλιαγμένης
Ateenan merkittävimmät kadut ja tiet
| --- | --- |
Moottoritiet:   A1 (PATHE)  A6 (Attikí Odós) 
Valtakadut:   Alexándras  Andréa Syngroú  Athinón  Kifisías  Konstantinoupóleos  Mesogeíon  Vasiléos Konstantínou  Vasilíssis Amalías  Vasilíssis Ólgas  Vasilíssis Sofías  Vouliagménis 
Kadut:   Aiólou  Akadimías  Athinás  Dionysíou Areopagítou  Ermoú  Filellínon  Ierá Odós  Iródou Attikoú  Mitropóleos  Óthonos  Panepistimíou  Patisíon (28is Oktovríou)  Peiraiós (Panagí Tsaldári)  Sólonos  Stadíou  Tripódon  Vasiléos Georgíou A'  Voukourestíou 
Käännös suomeksi
Villa Ekman

| Villa Ekman |
| --- | --- |

Osoite:  Rusakontie 53
Sijainti:  Turku
Valmistumisvuosi:  1933–1934
Suunnittelija:  Erik Bryggman
Tyylisuunta:  funktionalismi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Villa Ekman on arkkitehti Erik Bryggmanin suunnittelema huvila Turussa Hirvensalossa. Villa Ekman valmistui juhannukseksi 1933. Laituri, uimahuone, autovaja ja sauna lisättiin 1934.
Rakennuksen suunnittelussa on huomioitu sekä näköala laivareitille pohjoisessa että yhteys puutarhaan ja eteläaurinko. Huvila koostuu kolmesta osasta: läntisestä keittiöstä, keskellä sijaitsevasta oleskelutilasta ja itäisestä makuuhuonesiivestä. Makuuhuonesiivestä johtaa pari porrasta alas suureen olohuoneeseen, joka on siis hieman makuuhuoneistoa alemmalla tasolla. Sisätiloissa alkuperäisväreinä käytettiin punaruskeaa, mustaa, oliivinvihreää ja harmaansinistä. Julkisivuremontin yhteydessä 2000-luvulla sisätilat muutettiin valkoisiksi. Huvilan ulkopinta on rapattu valkoiseksi.
Wheeling

Wheeling-nimisiä kaupunkeja ja alueita on useita.
Wheeling (Illinois)
Wheeling (Länsi-Virginia)
Wheeling (Missouri)
Wheeling Island
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wheeling”, voi hakea sivunnimihaulla, laajalla sivunnimihaulla tai tekstihaulla.
Viivi Rajamäki

Viivi Elsa Julia Rajamäki, o.s. Kalliomäki (28. elokuuta 1924 Honkajoki – 25. lokakuuta 2008 Seinäjoki) oli suomalainen kirjailija, koulutukseltaan terveydenhoitaja. Hän sai kulttuuriharrastustensa ansiosta puolisonsa kanssa 1989 Pakallislehtien Liiton Antti-patsaan.
Rajamäen puoliso oli kirkkoherra, rovasti Olli T. Rajamäki.
Teoksia

Parhailla päivillä on siivet: romaani. Herättäjä-yhdistys, Lapua 1977, Kirjapiiri, Helsinki 1980
Puhu minulle hiljaisuudessa: romaani. SLEY-kirjat, Helsinki 1983
Sama kaiku on askelten. SLEY-kirjat, Helsinki 1988
Wathén

Wathén voi tarkoittaa seuraavia henkilöitä:
Franz Fredrik Wathén (1878–1914), suomalainen pikaluistelija
Heini Wathén (s. 1955), suomalainen missi, Mohamed al-Fayedin leski
Kuvitteellisia henkilöitä

Raimo "Rampe" Bilardo Wathén, Pirkka-Pekka Peteliuksen esittämä sketsihahmo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wathén”, voi hakea sivunnimihaulla, laajalla sivunnimihaulla tai tekstihaulla.
When All Is Said and Done

| ”When All Is Said and Done” Abba |
| --- | --- | --- |

Singlen tiedot
 Albumilta: The Visitors
 Äänitetty : 16.–19. maaliskuuta 1981
 Julkaistu: 31. joulukuuta 1981 (USA)
 Tuottaja(t): Benny Andersson Björn Ulvaeus
 Tyylilaji: pop
 Kesto: 03.20
 Levy-yhtiö: Polar Music
Abban muut singlet
| ”One of Us” 1981 | ”When All Is Said and Done” 1981 | ”Head over Heels” 1982 |
When All Is Said and Done on ruotsalaisen Abba-yhtyeen musiikkikappale vuodelta 1981. Sen sävelsivät ja sanoittivat Benny Andersson ja Björn Ulvaeus. Se julkaistiin The Visitors -studioalbumilla 30. marraskuuta 1981. Myöhemmin samana vuonna kappale julkaistiin eräissä maissa myös singlenä.
Björn Ulvaeus ja Agnetha Fältskog sekä Benny Andersson ja Anni-Frid Lyngstad olivat eronneet tai eroamassa Abban siltä erää viimeisten studioalbumien, Super Trouper ja The Visitors, julkaisuaikoina. Albumien jotkut kappaleet heijastavat avioliittojen sammumista. ”When All Is Said and Done” kertoo etenkin Anderssonin ja Lyngstadin avioerosta, ja se levytettiin vain muutamia viikkoja heidän eronsa jälkeen.
”When All Is Said and Done” -kappaleen päälaulaja on Anni-Frid Lyngstad. Hänen tulkitsemanaan laulusta kehkeytyi erityisen henkilökohtainen ja voimallinen.kenen mukaan? Kappaletta hiottiin ja sille haettiin sopivaa muotoa, jolloin muun muassa viuluosuus päätettiin jättää pois. Kappaleen alkuperäinen kesto oli neljä minuuttia, mutta julkaistu versio on 40 sekuntia lyhyempi. Anderssonin mielestä lopullinen versio ei kuitenkaan ole parhainta Abbaa. Single nousi Billboard Hot 100 -listalla sijalle 27.
”When All Is Said and Done” valittiin mukaan musikaaliin Mamma Mia! (1999), jossa kappale muutettiin balladiksi ja sanoitusta muokattiin elokuvan juoneen sopivaksi. Monen muun Abban kappaleen tavoin myös ”When Is Said and Donesta” on tehty myöhemmin useita versioita, muun muassa Hazell Deanin ja Anne Sofie von Otterin esittäminä.
”When All Is Said and Done” -kappaleen espanjankielinen versio ”No Hay a Quien Culpar” (”Ei ole ketä syyttää”) julkaistiin singlenä joissakin espanjankielisissä maissa.
Käännös suomeksi
Aika lähteä – lauluja Kaarina Saloselta

Aika lähteä – lauluja Kaarina Saloselta on Kaarina Salonen Bandin vuonna 2011 julkaistu EP. Levyn julkaisi Konkurssi Records. Kappale Askeleita pimeässä versioitiin myös Irinan Askeleita-levylle nimellä Syksy. Eeva-lehden levyarvostelun mukaan Aika lähteä -levyn tekstit ja sävellykset ovat helposti samaistuttavia sovitusten nostaessa kappaleet pois tavallisuudesta. Arvostelija Anne Kantola piti levyllä erityisesti Onnen kerjäläinen -kappaleesta.
Kaarina Salonen Band

Kaarina Salonen Band perustettiin yksinomaan sovittamaan ja soittamaan Kaarina Salosen tekemiä sävellyksiä ja sanoituksia. Äänitykset tehtiin kesällä 2011. Projektia veti yhtyeen rumpali, Kaarinan veljenpoika J Salonen. Muuten soittajiksi valikoitui Irinan kiertuebändistä sekä monista muista musiikkiproduktioista tuttuja henkilöitä. Äänittäjänä, miksaajana ja tuottajana toimi järvenpääläinen Aku Rannila, joka on ollut tekijänä useissa hittikappaleissa.
Levyn kappaleiden säveltäjänä ja sanoittajana toiminut Kaarina Salonen menehtyi pitkän sairastamisen jälkeen juhannuksena 2012 rintasyöpään. 10 % levyn myyntituotoista lahjoitetaan Roosa nauha -kampanjaan.
Salonen oli Dallapé-orkesterin perustajajäsenen Martti Jäppilän lapsenlapsi.
Jäsenet

Lotta Rautiainen – laulu
Jussi Saxlin – basso
Antti Pitkäjärvi – koskettimet
Janne Kasurinen – kitara
Miika Colliander – kitara
J Salonen – rummut
Kappaleet

Aika lähteä 3:35
Ilona Roswita 3:49
Askeleita pimeässä 4:09
Yö ei kysy lupaa 3:52
Onnen kerjäläinen 4:10
Oh My Love 2:37
Musiikkivideot

Oh My Love (2016)
Aiheesta muualla

Kaarina Salonen Band Konkurssi Recordsin nettisivuilla
Yhtyeen Facebook -sivu
https://www.discogs.com/artist/670781-J-Salonen?filter_anv=0&type=Credits
https://www.discogs.com/artist/499617-Antti-Pitk%C3%A4j%C3%A4rvi?filter_anv=0&type=Credits
https://www.discogs.com/artist/505883-Miika-Colliander?filter_anv=0&type=Credits
https://www.discogs.com/artist/670783-Janne-Kasurinen?page=1
https://www.discogs.com/artist/670782-Jussi-Saxlin?filter_anv=0&type=Credits
https://www.discogs.com/artist/2800490-Lotta-Rautiainen
https://www.discogs.com/artist/1271059-Aku-Rannila
Victoria: An Empire Under the Sun

| Victoria: An Empire Under the Sun |
| --- | --- |

Kehittäjä:  Paradox Entertainment
Julkaisija:  ks. Julkaisut
Jakelija:  Steam ja GOG.com
Suunnittelija:  Fredrik Malmberg, Johan Andersson, Joakim Bergqwist, Henrik Fåhraeus, Dick Sjöström ym.
Pelisarja:  Victoria
Pelimoottori:  Europa Universalis
Julkaistu:  ks. Julkaisut
Lajityyppi:  valtiosimulaattori, tosiaikainen strategiapeli
Pelimuoto:  yksinpeli, verkkomoninpeli
Ikäluokitus:  ESRB: E  Virheellinen ESRB-arvo USK: 6 PEGI: 3 OFLC: G
Alusta:  Microsoft Windows, Mac OS X
Jakelumuoto:  1 CD-ROM
Vaatimukset:  Windows: 128 MB RAM, DirectX 9.0, Windows 98 Mac: 500 MHz suoritin, 256 MB RAM, Mac OS X
Lisää peliartikkeleitaVideopelien teemasivulla
Infobox OK     : 
Victoria: An Empire Under the Sun (lyhyemmin Victoria) on ruotsalaisen Paradox Entertainmentin kehittämä reaaliaikainen strategiapeli, joka julkaistiin vuonna 2003 Mac OS X:lle ja Windowsille.
Pelaaminen

Peli on valtiosimulaattori, jossa pelaaja hallinnoi jonkin viktoriaanisen ajan valtion taloutta, teollistumista, väestöä, sosiaalista kehitystä, armeijaa ja ulkopolitiikkaa eräänlaisena "takapiruna". Pelaamista ohjaavat historialliset tapahtumat (engl. events) ja kansainvälisen politiikan voimasuhteiden muutokset. Pelintekijät ovat panostaneet talouden mallintamiseen; Victoriassa on monisyinen, kysyntä-tarjontapohjainen maailmanmarkkinajärjestelmä, jota on kutsuttu parhaaksi koskaan luoduksi taloussimulaattoriksi[lähde? ]. Victoria toimii muokatulla Europa Universaliksen pelimoottorilla.
Victorian oppimiskynnys on korkea, mutta aloittelijoiden kohtaamaan informaatioähkyyn tottumisen palkkiona pelikokemuksen on sanottu olevan syvempi ja yksityiskohtaisempi kuin monessa muussa strategiapelissä.[lähde? ] Tämä selittää pitkälti pelin suosion Paradoxin tuotteiden pelaajien keskuudessa vielä vuosia Victorian julkaisemisen jälkeen.
Vastaanotto

Ilmestyttyään Victoria sai englanninkielisissä pelilehdissä keskinkertaisia arvosteluja, saavuttaen Game Rankings -verkkosivustolla keskiarvosanaksi vain 60,4 %. Suomessa Pelit-lehden Riku Neuvonen kuitenkin ylisti Victoriaa "vaikuttavaksi ja todella monipuoliseksi simulaatioksi 1800-luvun valtion johtamisesta" ja antoi pelille 90 pistettä sadasta.
Julkaisut

Windows:
14. marraskuuta 2003, PAN Vision
14. marraskuuta 2003, (venäjäksi 26. maaliskuuta 2004), 1C Company, Snowball.ru
18. marraskuuta 2003, Strategy First
15. joulukuuta 2003, Auran Games Pty Ltd.
18. joulukuuta 2003, KOCH Media
4. helmikuuta 2005, Strategy First
2. joulukuuta 2005, CyberFront
Mac:
huhtikuussa 2004, Virtual Programming Ltd.
Pelin osa-alueet

Victorian aikajänne kattaa vuodet 1836–1920, lisäosassa Victoria: Revolutions pelaamista voi jatkaa aina vuoteen 1936.
Pelin osa-alueet > Tavoite

Toisin kuin monissa muissa strategiapeleissä, pelaajan menestystä Victoriassa eivät määritä niinkään uuden maa-alan valtaaminen tai muiden kansojen alistaminen. Valtioiden välisen paremmuuden ratkaisevat voittopisteet, jotka määrittyvät kolmella eri kehityksen osa-alueella ansaittujen abstraktien pistemäärien perusteella. Osa-alueet ovat:
Arvovalta (engl. prestige), jota pelaajille kertyy siirtomaiden hankinnasta, sosiaalisista ja poliittisista uudistuksista, historiallisten tapahtumien kautta ja monista pienemmistä toimista.
Teollisuus (engl. industry), joka kuvaa valtion teollistumisen astetta. Tähän vaikuttavat muun muassa pelaajan rakentamien tehtaiden määrä, niiden työllistämien ihmisten luku ja valtion provinssien tiestön (engl. infrastructure) taso.
Sotavoima (engl. military), joka kertoo valtion armeijan ja laivaston koosta ja laadusta.
Vaikka pelissä jaetaan voittopisteitä, asettavat useimmat pelaajat itse omat tavoitteensa (alueelliseksi suurvallaksi nouseminen tms.) ja keskittyvät nauttimaan valtion pyörittämisestä. Heille Victoria toimii eräänlaisena kansainvälisen politiikan hiekkalaatikkona.
Pelin osa-alueet > Tuotanto ja väestö

Victoriassa maapallo on jaettu lähes kolmeentuhanteen maa- ja meriprovinssiin. Joukko maaprovinsseja muodostaa läänin (engl. state). Raaka-aineiden tuotanto tapahtuu provinssitasolla raaka-ainetuotantoalueilla (engl. resource gathering operations, RGO), tehtaita rakennetaan ja hallinnoidaan läänitasolla.
Provinsseissa asuva väestö on jaettu väestöyksiköiksi (engl. population unit, POP). Väestöyksiköt eroavat toisistaan kooltaan, kansallisuudeltaan, uskonnoltaan, ammatiltaan ja yhteiskuntaluokaltaan. Yhteiskuntaluokkia on kolme tai neljä, ammattiryhmiä kaikkiaan kahdeksan.
Yläluokkaan kuuluvat Jalosukuiset (engl. aristocrats) ja Tehtailijat (engl. capitalists). Nämä POPit eivät työskentele, mutta tehostavat muiden ammattiryhmien tuotantoa, Jalosukuiset raakatuotantoa ja Tehtailijat teollisuustuotantoa.
Keskiluokkaa edustavat Upseerit (engl. officers), Hengenmiehet (engl. clergymen) ja Toimihenkilöt (engl. clerks). Upseerit kerryttävät pelaajalle johtajuuspisteitä (engl. leadership points), joilla on mahdollista palkata kenraaleja ja amiraaleja johtamaan sotajoukkoja. Hengenmiehet huolehtivat väestöryhmien uskonnollisista tarpeista ja supistavat alaluokan luokkatietoisuutta, josta lisää tuonnempana. Toimihenkilöt työskentelevät tehtaissa.
Alaluokkaan kuuluvat Tehdastyöläiset (engl. craftsmen), Sotilaat, Maanviljelijät ja Työläiset. Tehdastyöläiset työskentelevät tehtaissa, mutta ovat tehottomampia kuin Toimihenkilöt. Sotilaat tarjoavat armeijalle tykinruoaksi miesvahvuutta (engl. manpower). Maanviljelijät ja Työläiset työskentelevät raakatuotannossa.
Lisäksi joissakin maissa osa väestöstä on orjia vailla äänestysoikeutta. Yhteiskuntaluokalla on väliä, sillä Victoriassa pelaaja määrittää veroprosentin luokkakohtaisesti. Lisäksi ylä- ja keskiluokkaan kuuluva väestö kerryttää pelaajalle tutkimuspisteitä, joilla on mahdollista kehittää uutta teknologiaa eri tieteen ja taiteen osa-alueilla aina psykologiasta metallurgiaan ja asejärjestelmiin.